LidanRubinov/Halacha-QA huggingface dataset:
שאלה: האם יש סיכון: האם יש סיכון בכך שמישהו שהוא טיפוס דיכאוני שהמצב רוח שלו מתהפך וסובל מחרדות והוא לומד תורה? סיכון שהוא יפגע בעצמו (נפשית). או בגלל מצבי הרוח שלו הוא יכול לחטוא הרבה יותר מהרגיל אז מה עדיף לנסות בכל זאת או לוותר?
תשובה: איני בטוח שהבנתי את השאלה. מה שאני כותב הוא עזרה ראשונה בלבד, ואשמח לעזור עוד ועוד כמידת יכולתי הדלה. אדם שנמצא בדיכאון נפשי עמוק - זקוק לטיפול. צריך לעודד אותו ללכת לטיפול, כי מגיעים לו חיים טובים, בלי אותו מטען כבד של דיכאון שהוא נושא על כתפיו. אם תלמוד תורה מחמיר את מצבו הדכאוני - טוב שיעצור מעט עד שיתאושש. אולם אפשר דווקא שתלמוד תורה יסייע בעדו לראות את החיים אחרת - ואז כדאי לו להמשיך. כמובן שהטוב ביותר הוא להתייעץ עם המטפל שלו על הנושא הזה, כי הוא איש מקצוע בתחום. האם אני יכול לעזור עוד?
שאלה: זרע לבטלה: האם לאחר גיל הבלות של האישה, כשהמחזור החודשי נפסק, זה זרע לבטלה?
תשובה: בוודאי שלא. בדיוק כפי שמותר לקיים יחסים בהריון, בהנקה, במצב בו אישה לוקחת כדורים וכדו. קיום יחסים בדרך הרגילה הוא מצווה מן התורה, ואין לה קשר לשאלת הבלות או הפריון של האישה.
שאלה: טבילת כלים: אדם שהביא לי עוגיות ממוצרי בד"ץ והכל נאפה בכשרות מהודרת אך יש בעיה שחלק מהכלים שהשתמשו בהם לא טבולים. מה ההלכה? האם אפשר לאכל מהם?
תשובה: מותר לאכול כי בישול בכלי לא טבול לא פוסל את האוכל. אבל אסור לאכול ע"י כלי (סכו"ם) או בתוך כלי (צלחת,קערה כוס) לא טבול
שאלה: נדר: צהריים טובים, אם אני מתחיל נדר במילים נדר ש. זה נחשב נדר?
תשובה: נראה שזה ביטוי של נדר. עדיף שתיגש לרב ותספר לו את כל הסיפור: מה קרה, מה אמרת. אולי יתברר שזה לא נדר. הרב יכול לעשות לך גם התרת נדר.
שאלה: אני ובן זוגי: רציתי לדעת בבקשה, אני ובן זוגי במערכת יחסים מעל שנה, הוא משכיר דירה ואני מצטרפת אליו, סגרתי הובלה ביום שישי, האם זה ר לעבור בימים האלו? חשוב לציין שיש לי כבר כמה דברים אצלו וסו לא פעם ראשונה שאני יושבת בדירה.
תשובה: אם אתם נשואים החיים יחד, אין לעבור דירה בתשעת הימים. אם חייתם בנפרד בשל ריב בנישואין ועתה אתם רוצים לשוב יחד, אזי יש להתיר לעבור עבור בית אפילו בימים אלו. אם אינכם נשואים, אסור לעבור לגור יחד בשל איסור ייחוד ומה שנגרם ממנו.
שאלה: בית ספר לילדי: רציתי לדעת עם אני יכול להכריח את הבן שלי ללמוד בבית ספר מסויים ולא להתחשב בדעתו
תשובה: הדבר תלוי בפרטים מסויימים, כגון זהות בתי הספר, גיל ילדיך, והטעם העומד בבסיס הויכוח. אינני יכול להכריע ללא פירוט. באופן עקרוני- אתה יכול להכריח עד גיל מסויים, ובתנאי שמדובר בבית ספר שיש בו ירא"ש.
שאלה: תספורת עצמאית מותרת?: הרב, האם מותר לעשות לעצמך תספורת בתשעת הימים?
תשובה: אסור
שאלה: הורים בחיי נישואים: הרב, ישנה בעיה שמטרידה אותי מזה כמה ימים,מה לעשות בנוגע להוריי. ההורים שלי מתערבים בחיי הנישואים שלי,מכפישים את בעלי ומדברים בגנותו,למרות שבעלי תמיד כיבד אותם. לא פעם הסברתי להם שיש אהבה לבעל ויש אהבה להורים ואין מה להשוות,אך בכל אופן הם חושבים שהם מקום ראשון,לפני הבעל והם מרשים לעצמם להביע דעה בכל דבר ולא מכבדים אותנו ואת הפרטיות שלנו. כדי להדגיש שזו בעיה טיפוסית אצלם,שגם לאחותי עשו את אותו הדבר,התערבו לה בנישואים הכפישו את בעלה וניסו להפרידם,כמעט הם התגרשו,אך החליטו לתפוס מרחק מהוריי וכיום יש להם שקט ו בית ב"ה. מה גם שאימא שלי מזלזלת בי,קוראת לי בשמות גנאי כגון זבל, מטונפת ומאיימת אין לך אימא יותר למרות שתמיד כיבדתי אותה,זה ר שהיא מדברת אליי ככה?בתור אימא זה נותן לגיטימציה לדבר לבת שלה ככה?? אגב גם כשהייתי רווקה היו לי אתה המון ויכוחים,חשבתי שאתחתן המצב יהיה אחרת אך מהר מאוד אחרי שהפסיקו להטריד את אחותי אני הייתי הכתובת. מיותר לציין שבעלי מאוד נפגע מההתנהגות שלהם (בפרט של אימי ) ואינו רוצה לבקר אותם יותר ואני מאוד מבינה אותו ולא מתנגדת. מה עליי לעשות אתם? האם לנהוג כמו אחותי,לתפוס מרחק ופעם ב להתקשר.? עד כמה אני מחויבת בכיבוד הורים??גם אם זה בא על חשבון ה בית שלי? אנא כוון אותי מה עליי לעשות.
תשובה: אני מבין לליבך, ומבקש לחזק את רצונך לעשות את הטוב והמוסרי בעיני ד. עלייך לכבד את הורייך גם אם התנהגותם משובשת מאד. אולם הבית שלך עם בעלך, עולה על כך הלכתית. לפיכך, עלייך להמשיך לעמוד בקשר עם הורייך, לבקרם ולהתקשר אליהם. לדבר תמיד בנימוס ובכבוד ומורא. להוציא ממון אם יש צורך עבור בריאותם וסיעודם. אולם ברגע שמתחיל שיח שאינו מכבד כלפי בעלך, חידלי מלדבר ואמרי שהשיחה הסתיימה. על אף שהדבר יגרום אי נעימות תחילה עם הורייך, בסופו של דבר זהו הצעד האמיתי והנכון, והמציאות בע"ה תסתדר סביבו. אם המגע התכוף עם הורייך פוגע בכם וגורם סכסוך עם בעלך, או שבעלך נפגע מהם, אזי יש למעט במפגשים איתם כפי הנראה לכם. חיזקו ואימצו
שאלה: תשעה באב-הריון: הרב אני עומדת בעז"ה להיות בתשעה באב ממש בתחילת חודש שמיני.(ממש בשלושת הימים הראשונים של החודש) הייתי היום אצל הרופאה והיא אמרה שיש לשתות מים כחובה.(בלי שום קשר לבדיקה) אשמח לשמוע את דעתך בנידון. רחל
תשובה: אם הרופאה דתיה (שמבינה את חשיבות תשעה באב) אז את לא צריכה לצום. אם לא כדאי להתייעץ עם רופא דתי. בכל מקרה ברגע שאת חשה לא טוב או חריג עליך להפסיק לצום
שאלה: צום תשעה באב בהריון: אני בהריון בצום הקרוב תשעה באב אהיה בשבוע 9 כיצד עליי לנהוג? לצום? אם איני חשה בטןב מה לעשות? האם אין בזה סיכון לעובר? אודה להכוונה
תשובה: אם אין לך בחילות את צרכה לצום. אינך חשה בטוב או בחילות להפסיק מיידית לצום
שאלה: יהדות אתיופייה: שאלתי את הרב יוסף שני שליט"א שאלה והנה לכבוד הרב לא רוצה אני להיות על הרב לטורח בהרצאתך תורה משמיים אתה מציין שאנו בני השבטים דן ואשר שההבדל בינינו ניכר בפנים אני ראיתי שבחור אחד העלה שמבדיקה מדעית של dna אנחנו לא יהודים אשמח אם תענה לי כתבתי על יהדותכם בספר שו"ת ברית אברהם באורך עם עדויות מכל השנים. ד.נ.א. לא יכול לקבוע מי יהודי לא מבחינה מדעית ולא מבחינה הגיונית כבוד הרב קראתי את הספר ומעריץ אותך ואת סבך זכותו תגן עלינו dna לא קובע מי יהודי אתה יכול להסביר לי מדוע ד.נ. א. לא נביא רק מראה את הרכב הכרומוזומים ולא רק שהוא לא מראה מי הוא יהודי אלא לפי ההלכה הוא לא נאמן לקבוע אבהות של הורים לבנים כדי לקבוע מי יהודי אין לד.נ.א. כלים ודוגמא מיהודים אחרים לא מספיקה האקלים משפיע על המאכלים וממילא על הכרומוזומים וכל השאר רציתי לדעת מה דעתכם
תשובה: לא שמענו שלפי דנ"א קבעו יהדות אי פעם. יש כאן גם שאלה הסטורית וגם הלכתית. ההלכה הוכרעה ע" הרבנות הראשית ולכן איני רואה סיבה לפשפש בעניין. ביתא ישראל הם מזרע ישראל אך מסבות שונות (כדי לא להיכנס לספק ממזרות כי לא היה גט אצלהם עדיף לחשוש שאולי הם גויים) צריכים גיור לחומרא כלומר הטפת דם ברית וטבילה במקווה. עולי הפלאשמורה במקור הם גויים גמורים וחייבים גיור לכתחילה. ואכן רוב עולי הפלאשמורה אילו שעלו בשנים האחרונו עוברים גיור מייד בכניסתם לארץ אחרי הכנה מוקדמת בחו"ל
שאלה: כתיבת ספר פנטזיה רומנטי שאני מוציאה בארה  ב: כבוד הרב! שאלתי היא בקשר לכתיבת ספר. ה נתן לי כישרון כתיבה, ודמיון מפותח. אני יודעת שכתוב בקבלה שכשאדם מקבל כישרון, לא קיבלו סתם אלא נבחר בקפידה, ויש לנצל כישרון זה כי אחרת יעלם.(אם הייתי זוכרת בדיוק את הספר בקבלה הייתי כותבת). ולכשרון יש מטרה. אני התחלתי לכתוב ספר, זה ספר פנטזיה, רומנטי ואני מתכוונת להוציא אותו בארה"ב. עכשיו השאלה היא כזאת, כשכותבים ספר אמיתי, אי אפשר לצנזר דברים שקורים גם במציאות, אפילו בתנ"ך הקדוש לא צינזרו. האם מותר לי לכתוב ספר כזה, ואם לא למה,ואם לא מה כן, כי חבל לי לפספס כזה כישרון במיוחד שהכתיבה היא כמו תרפיה בשבילי? אשמח לתשובה, מראש!
תשובה: טוב להוציא אל הפועל את הכשרון שלך. גם כאשר האדם יוצר ופורח, הוא חייב לשמור על השורשים שלו אחרת יקמול. לפיכך, עלייך לכתוב בכללי ההלכה, דהיינו ללא אמירות לא צנועות, ללא עלילה שיש בה עידוד איסור או לגיטימציה כלפיו, וללא תיאורים שאינם ראויים. עוד חשוב, שהעלילה עצמה תוביל למקום שיש בו האדרת המידות הראויות בגיבורים, כגון אמון ויושר, כנות ואמונה וכדומה. אפשר לכתוב כך שבתחילת המסע היה לדמויות ספק בנושאים אלו, ובמהלך הספר מתברר כמה הם מרעננים ומחיים את הגיבור בחייו. הגבול האמיתי הזה ישמור על יצירתך נקיה ותמה, ויציב אותה ברמה אחת מעל התרבות הוולגארית של הספרות המערבית הפופולארית המדגישה עריות ואלימות בעלילותיה. את באה בשם שורש החיים, ולא רק מצד הסגנון שלהם. האמוראים לימדו אותנו שדמויות התנ"ך אינן אנושיות במובן הרגיל של ימינו, אלא מלאכיות. דהיינו מעשיהם לא נבעו מן הגוף וצרכיו אלא מבירורי הרוח. לפיכך כל מעשה שלהם שצויין בכתבים הוא לא כפי הנראה בקריאה ראשונה אלא יש בו עומק ומסר יסודי אשר ביארו אותו ח. אין לומר שכפי שהתנ"ך כותב על דוד ובת שבע כך את תכתבי רומן לא צנוע. ח"ו. דוד היה קודש קודשים ומה שקרה שם היה עמוק ומהותי הרבה יותר מהנראה בסקירה ראשונה ושטחית. לא רומן גופני כתוב שם, אלא תורת השם תמימה המלמדת מהי תשובה ומהו מלך ישראל שד  בחר בו ובזרעו לעמוד עד עולם בכסא המלכות. ראויה היתה בת שבע לדוד אלא שאכלה פגה, דהיינו שידע שיש שייכות נשמות לשניהם אלא שהקדים זמנו. בהצלחה
שאלה: קלחי תירס: האם יש בשוק קלחי תירס נקיים מחרקים? אם כן, על אילו חברות?אפשר לסמוך
תשובה: באופן כללי יש כבר רבות שנים שלא מצליחים לגדל. פעמים שיש לתקופה קצרה מאד תירס טרי נקי מחרקים, אבל לא ראיתי בזמן האחרון שמוצר זה נמכר.
שאלה: יסורי מצפון: הרב! הייתי היום בחנות החלפת כספים וביקשתי לקנות שטרות יורו והמוכר התבלבל וחישב כמה כסף לתת לי לפי שווי הדולר ויצא שהוא נתן לי יותר ממה שהיה צריך ושמתי לב לטעות ולמרות זאת לקחתי את הכסף והלכתי ולאחר כמה שניות המוכר יצא אלי בריצה ואמר שהתבלבל בחישוב וחזרתי לחנות והוא תיקן את הטעות ומאז אני מרגיש רע עם עצמי כי אני בדרך כלל מדווח גם על טעויות שיוצאות לטובתי ולא עמדתי בנסיון שה הציב לי היום. איך אפשר לכפר על כך?
תשובה: לדבר על כך עם ד, לשתף אותו בחרטה שלך ולקבל על עצמך לא לשוב על כך. ללמוד את שער השקר ושער הנדיבות בספר אורחות צדיקים. בהצלחה
שאלה: מי נושא בחטא בשגגה: אם חטאתי בשוגג לפני בר מצווה ולא ידעתי שזה חטא חמור. אבא שלי יענש בגללי???? (אחרי שידעתי שזה חטא הפסקתי לעשות את זה)
תשובה: אבא שלך לא יענש משתי סיבות: 1. לא ידעת שזה חטא, עשית בשוגג, לא נענשים על שוגג. 2. אם אתה מתחרט ומצטער ולא תעשה זאת יותר - זו תשובה גדולה שמכפרת על החטא.
שאלה: השיעור שמסרת היום על איוב: לרב שרלו שמעתי היום את השיעור שלך בימי העיון בתנ"ך והוא היה משמעותי עבורי. לצערי לפני כחודש גילו אצל נכדתי בת השנה ותשעה חדשים סרטן ומשפחתנו אשר ב"ה הורעפה בטוב רב מהקב"ה עד היום נחשפת כרגע לסבל גדול של ילדה קטנה ושל הורים צעירים מאוד. בסוף השיעור הסברת שאיוב לא נהג כראוי כלפי יתומים ואלמנות והתייחס אליהם בחוסר רגש. לא הבנתי האם הכוונה היתה שהנתון שהנחנו לפיו איוב הינו צדיק התערער בגין מחדלו של איוב כלפי הזולת. לפי ההסבר הזה הסבל הגיע לו בשל כך שלא היה צדיק או צדיק דיו. להבנתי המשוואה של צדיק וטוב לו אינה קיימת שכן במקרים כגון מחלות אצל ילדים רכים ברור שהסבל אין מקורו בחטא. גם הרעיון שהילד אחראי למעשיו והסבל של ההורה כמעגל שני בשל כך שהילד משלם על חטאיו, אינו רלוונטי במצבים של סבל אצל ילדים רכים. אודה לך אם תעשה לי סדר במחשבה בנוגע לסוף השיעור ומסקנתו.
תשובה: כואב מאוד לקרוא את מה שעובר עליכם ועל משפחתכם. יהי רצון שתתברכו ברפואה שלמה. אנסה לדייק: ההצעה שהובאה בסוף השיעור היא אחד הפירושים המופלאים לדמותו של איוב, כפי שביאר הרב סולובייציק בספרו "קול דודי דופק". דמותו של איוב אפוא היא דמות מורכבת: מחד גיסא עשה הרבה מאוד דברי צדקה וחסד, ומאידך גיסא (טען הרב) כי ליבו לא היה עם בעלי המצוקה. איך להעריך מציאות זו? הרב לא נכנס לכך. הוא לא דן בשאלה האם איוב היה צדיק או לא, אלא בשאלה מה הייתה צריכה להיות תגובת איוב מול הייסורים, ולאן הוא הוכוון להוביל את הכאב. את הכאב עליו להוביל להאזנה קשובה לכאבו שלו ומתוך כך לסולידריות פנימית עם כל הכואבים. אני לא יודע לפענח את מעשיו של הקב"ה. יש בי הזדהות רבה עם דבריך, הטוענים כי ייסוריהם של ילדים אינם יכולים להימדד במשוואה של "צדיק רשע   אי-ייסורים ייסורים", ומפת ההנכחה האלוקית בעולם היא מורכבת הרבה יותר ומסובכת הרבה יותר. המסקנה היא אפוא שאין לנו מסקנה. שאנחנו מחפשים דרך כיצד לנהוג במציאות בה אין אנו מבינים את המשוואה האלוקית, ובעיקר מפנים את עיקר תשומת הלב שלנו לשאלה לאן זה יכול להוביל אותנו, ומה הכאב והייסורים מחוללים בתוכנו. ורפואה שלמה
שאלה: צום ט באב בהנקה: אני בת 31 אם לשלושה, מניקה את בתי התינוקת בת שנה וחודש. התינוקת שלי קטנטנה, רזה ולא עולה טוב במשקל, יונקת באופן מלא. היא בקושי טועמת אוכל אחר ואלרגית לתחליפי חלב. אני פוחדת שאם אצום תהיה פגיעה בכמות החלב. יחד עם זאת, אני חלשה מאוד בצומות ועם נטיה להתעלפויות מהתייבשות. מה ניתן לעשות?
תשובה: את פטורה מלצום
שאלה: יחוד עם עובדת זרה: לביתי בת ה 9 יש עובדת זרה, כרגע הבת מאושפזת ולכן ההורים לא תמיד בבית. יש לנו בן בן 14, ושתי בנות בנות 10,12. במשך שעות היום, האם בני בעלי יכול לשהות עם העובדת כאשר רק אחת מהאחיות נמצאת? ומה בנוגע ללילה? חשוב לציין שהבית מכוסה במצלמות גלויות לכולם, ומכסה את מרבית הבית. חוץ מחדר העובדת, חצי מחדר ההורים, וכמובן חדרי השירותים והאמבט.
תשובה: מותר ביום ובלילה. להקפיד אחת האחיות תמיד בבית
שאלה: כשרות: טיגנתי חצילים במחבת בשרי בן יומו.(יום לפני כן טיגנתי גם כן מאכל פרווה). את החציל המוטגן הוצאתי עם מזלג חלבי. מה דין המחבת? על התשובה!
תשובה: לא קרה כלום, ומותר אפילו לכתחילה להוציאו עם מזלג חלבי
שאלה: קבלה: רציתי לדעת אם מותר לי ללמוד קבלה עיונית שאני מתכוון על ספרי קבלה מהספרייה העירונית כמו ספר "קבלה באור בהיר" של יגאל אריכא וגרשום שלם ועוד ולא ספרים כמו ספר היצירה וספר הרזים וספר רזיאל המלאך למרות שלפני חודש קראתי את ספר הרזים הקטע הוא שהבאתי מהספרייה את הספר "קבלה באור בהיר"של יגאל אריכא ומאז שהתחלתי לקרוא אותו אני חולה ממש באותו יום התחילה המחלה ורציתי לדעת אם יש קשר בין זה לזה
תשובה: קודם יש למלא את כרסך בש"ס ופוסקים.
שאלה: לקנות כרטיסים לחופשה:, אני עובדת בבית חולים והחופשות שלנו מתוכננות מראש ואני ובן זוגי עדיין לא קנינו כרטיסם עקב המחירים הגבוהים רצינו לחכות לדקה ה90, אנחנו יוצאים לחופשה מתאריך 11.8 עד 16.8 עכשיו מצאנו חופשה ממש זולה האם אפשרי לקנות כרטיסים ולהזמין בית מלון בשבוע של תשעה באב? או שאני אמורה לחכות עד שיסתיים תשעה באב? לך כבוד הרב
תשובה: אם יש חשש שאם לא תקני לא תוכלי לקנות אחרי תשעה באב אז זה מותר.
שאלה: חרקים בעגבניות: בזמנו, ראיתי באתר כושרות סרטון שהראה נגיעות חרקים בעגבניות. הסימן לכך היו קווים בהירים שמתמשכים ממקום חיבור העגבניה לגבעול, או מהצד הנגדי במקום שקליפת העגבניה אינה אחידה. אני מבקש הסבר לגבי הנגיעות הזו משני טעמים הראשון, במשך תקופה של שנתיים או שלוש שנים, שבה השתדלתי לקנות עגבניות חלקות יחסית, כאשר נתקלתי בסימנים הנ"ל קילפתי אותם עם סכין ומעולם לא הבחנתי בסימנים לנגיעות - לא התמשכות של מחילות לתוך גוף הפרי ובוודאי גם לא חרקים ממש. שנית, בתקופה זו של שנת שמיטה, לעתים השוק מלא בעגבניות של יבול נכרי שמלאות בסימנים הנ"ל. האם צריך להיזהר מכך? האם יש באמת חרק שיוצר את הסימנים האלו? ואם כן, האם ניתן להבחין בו וכיצד? והאם מבחינה הלכתית מדובר באיסור? ב מראש,
תשובה: על ההערה וההארה. ראשית לזיכוי הרבים נביא לינק לסרטון שציינת. זה בדרך כלל סימן של נגיעות. ולכן במידה ויש סימנים אלו, צריך לבדוק את העגבניה. אולם יתכן שמה שראית הוא פגם טבעי בפרי. במציאות כזאת יש לבדוק את בפרי ואם לא מוצאים נגיעות אז זה פגם טבעי בלבד ואין צורך להמשיך לבדוק את העגבניה.
שאלה: פרנסה עשירות: כבוד הרב אומרים שמזונותיו של אדם קצובים לו מראש השנה ועד ראש השנה. אם כך מדוע אומרים להתפלל על הפרנסה? אם הדבר קצוב? כמו כן מה ניתן לעשות על מנת להגדיל את "ההקצבה"?
תשובה: א. אני לא בטוח שח התכוונו לדבר באופן מוחלט. יתכן שכוונתם הייתה כדי שאדם לא ירוץ אחרי הכסף. כמו כן יתכן שלא כל חכמינו מסכימים לכך. ב. גם אם נתפוס את ההדבר כפשוטו. עיין ילקוט שמעוני תהלים רמז תתלא תני רב תחליפא אבוה דרבנאה חוזאה, ואמרי לה אחוה דרבנאה חוזאה כל מזונותיו של אדם קצובין לו מראש השנה ועד יום הכפורים, חוץ מהוצאות שבתות וימים טובים והוצאת בניו לתלמוד תורה, שאם מוסיף מוסיפין לו, ואם פוחת פוחתין לו. כלומר אם אדם ישקיע ממונו במצוות ולימוד תורה אז יש מקום להתפלל על פרנסה ויתכן שגם בלי תפילה הוא יקבל תוספת.
שאלה: טבילה: אני אמורה לטבול בערב תשעה באב ולכן הטבילה נדחת ליום ראשון מתי על לעשות את כל ההכנות ביום שישי או בצאת הצום?
תשובה: בצאת הצום
שאלה: כללי: כמה שאלות: 1. האם מותר לתלוש דשא מהאדמה בשנת שמיטה?? (סתם ככה אפילו בלי לשים לב.) 2. האם מותר להשתמש במעגל ריסים בשבת?? מעגל ריסים הוא מוצר שלאא עובד על חשמל והוא אינו תולש שערות. הפעולה שהוא מבצע, הוא מעגל את הריס. 3. האם מותר לקנות בגדים ומוצרים בתשעת הימים ולחדש אותם לאחר תשעת הימים??
תשובה: מותר לתלוש דשא סתם, אם זה לא מיועד להשבחת האדמה. נראה לי שכמו שאסור להסתרק במסרק בשבת שמא יתלוש שער, כך אסור מעגל ריסים. יש שמחה בעצם הקניה ולכן עדיף שלא לקנות אלא אם כן יש צורך מיוחד כגון הנחה גדולה או חוסר אפשרות לקנות בזמן אחר
שאלה: צום לאחר ניתוח אוטופדי: לרב, לפני שבועיים עברתי ניתוח אורטופדי של איחוי קרע בגיד הכתף ההחלמה מהניתוח ארוכה (צפי של 6 שבועות בקיבוע) וכואבת מאוד במהלך ההחלמה אני עובר אימון פזיוטראפי הכולל אימון תנועה של כל מפרקי יד ימין, הצוואר ועמוד השדרה, כל זאת ברמה יום יומית לצורך הצלחת הפזיוטראפיה, למניעת התכווציות הגנה בשרירים וצורך הקלת הכאב אני נוטל שתי תרופות נארקוטיות חזקות מאוד.- 3 פעמים ביום אפקטיביות נטילת תרופות אלו דורשת אכילה נאותה וקיבה מלאה לשאלתי את המנתח האם ניתן לעצור את נטילת התרופות ליממה אחת, נעניתי כי יש חשש להצלחת ההחלמה כתוצאה מריבוי התכווציות הגנה בשרירים ועצירת הפזיוטראפיה. שאלותי 1. האם אוכל לאכול בתשעה באב הקרוב? (וזאת בהנחה שהצטרך לצום גם השנה ל"ע) 2. במידה וכן מה הם גדרות ההיתר וכיצד עליי לנהוג באכילה זו בברכת העם והארץ ובצפיה לגאולה שלמה בב"א
תשובה: רפואה שלמה, חולה רגיל שאין בו סכנה - כגון מי שהראש כואב לו מאד או שיש סחרחורות וחום, או אדם השוכב מרוב חולשתו, או מי שיש לו דלקת עיניים מתמשכת, והוא רוצה לאכול או שצריך לכך לרפואתו- מותר לו לאכול ולשתות, ואין צורך בשיעורין. עיין
שאלה: תספורת בתשעת הימים: האם ביום חמישי(23 7) מותר להסתפר? ואם לא האם מותר ביום שישי שאחריו?
תשובה: מותר להסתפר מאחרי תשעה באב - מהיום בלילהח!
שאלה: בדיקות גנטיות: ב"ה בשעה טובה נכנסנו להריון. רציתי לדעת האם צריך מותר לעשות בדיקות גנטיות?
תשובה: תשובה של מכון פועה
שאלה: כשרות מוצרים מיובאים: שמעתי ברדיו שמנהל מחלקת יבוא ברבנות הסיר את אחריותו מהמוצרים בעקבות חשדות לשוחד, האם יש לחשוש או שכרגע הכל ר?
תשובה: ה"המלצות" שלנו ברורת בנושא הזה ולא השתנו בגלל זה וגם אותו רב שכתב את המכתב וודאי יסכים למה שכתבתי כאן עכשיו.
שאלה: גידול פאות: הרב! אני לקחתי על עצמי גידול פאות. ושבוע הבא בלי נדר אני רוצה ללכת להסתפר. עכשיו השאלה שלי היא איזה אזור אני צריך להשאיר וזה יספיק מבחינת ההלכה להמשיך לגדל פאות? ובנוסף גם האם טוב לגדל בגיל צעיר פאות וזקן? כשאני מדבר על גיל צעיר אני מדבר על 16-17. מראש הרב.
תשובה: אם קבלת על עצמך אסור לך לגזור את אזור הפאות בכלל. על הגדרת האזור עיין בקישור להלן
שאלה: לימוד יומי בתשעה באב: הרב, איסור לימוד תורה בתשעה באב - האם השנה האיסור חל בשבת ובראשון או רק ביום הצום עצמו? האם הוא כולל גם לימוד יומי (דף היומי רמב"ם יומי)? האם הוא חל לאורך כל הצום כולו?
תשובה: אכן - אסור כל היום ללמוד מלבד הנושאים שקשורים בחורבן.
שאלה: שמיטה: לרב, אבי נפטר לפני כשנתיים וברצוני לשאול על הלכה הקשורה לשנת השמיטה. יש לנו גינה עם עצים וצמחים וגם דשא, השאלה היא האם מותר, ואם כן, כיצד? להשקות את הדשא והצמחים? לא השקנו זמן לא רב וכל הדשא כבר הפך ליבש. אני יודעת שכל הגינה הייתה בעלת ערך גבוה מאד עבור אבא. אשמח לתשובה,
תשובה: מותר להשקות בשמיטה כמה שצריך.זה חילול ה לראות גינה יבשה אצל שומרי מצוות
שאלה: מידה כנגד מידה: עבוד הרב, רציתי לשאול, במידה ומישהו עשה לי רע במתכוון, גם ברמה המילולית וגם ברמה הפיזית ( פגיעה ברכוש וכו ). האם נכון להבליג או לנהוג מידה כנגד מידה ולהגיב. עצם ההבלגה מלווה בתחושה לא נעימה וההגיון אומר שיש להעמיד את האדם במקומו, על מנת שלא יחזור המקרה. מצד שני יש איסור על נקמה ונטירה. איך לנהוג? מראש אמיר
תשובה: בעיניני ממון התורה ציותה עלינו לא תיקום ולא תיטור.לא מדובר על נזק. אלא על השאלת חפץ. אך מי שגרם לנו נזק או עומד לגרום לנו נזק מותר למונעו בכח או לתבוע ממנו אח"כ את הנזק אם פגע ברכושינו. בכל מקרה מצווה להוכיחו על כך וזה לא שייך ללא תיקום ולא תיטור
שאלה: לימוד תורה בתשעה באב: לכב הרב, האם מותר ללמוד תורה כרגיל בשבת זו החלה בתשעה באב. האם יש שוני לאחר השקיעה, רוב תודות
תשובה: יש בעניין זה מנהגים שונים. זה אחד הנושאים שמותר להקל בו.
שאלה: צום בתשעה באב: הרב אני בהריון בתחילת שבוע 7 אחרי PGD הרופאה המטפלת אמרה לי כי עלי לשתות במהלך הצום כיצד עלי לנהוג? נועה אבקש לא לפרסם את השאלה
תשובה: חד משמעית לשתות לפי המלצת הרופאה וודאי השנה שהצום נדחה עייני
שאלה: עדיפויות בתפילת שבת וסעודה שלישית: לכב הרב, אודה על עצתו של כב הרב לבחירה מבין האפשרויות הבאות כעדיפה ביותר בשבת: 1. סעודה שלישית לפני מנחה, תפילת מנחה ושיעור תורה מלא. 2. מנחה לאחר מכן סעודה שלישית וכניסה לשיעור התורה באיחור של כרבע שעה 3. מנחה בביה"כ רחוק 10 דקות יותר מבית הכנסת בדוגמה הקודמת, סעודה שלישית ושיעור תורה מלא רוב תודות
תשובה: שיעור תורה מלא בשבת אינו רק מצוות תלמוד תורה, אלא גם יסוד גדול, שלדעת גאונים אולי הוא אפילו דאורייתא. על כן, מבין העדיפויות יש לראות כמובן את השלישית. אולם אם זה טורח גדול אפשר את הראשונה. לא ללכת בדרך של השנייה.
שאלה: עלים ללא תולעים: מה אתם יכולים להגיד לי על: ירוק מהכפר עלים שטופים "ללא חרקים ותולעים" רבנות בהשגחת הרב נח וזזנסקי מועצה אזורית לכיש האם סבון ושטיפה מספיק?
תשובה: מצ"ב חברות ירק העלים המומלצות ע"י כושרות לשאר החברות אנו ממליצים להשרות ולשטוף 3 פעמים
שאלה: גירושין וכתובה: מבקש לדעת האם במצב של הליכה מוסכמת לרבנות להתגרש מחייבת ת כתובה לאישה? האם הדבר תלוי רק בהסכם מקובל על 2 הצדדים? רב תודות
תשובה: בדרך כלל כאשר הגירושין מוסכמים על שני הצדדים ויש חלוקת רכוש מוסכמת, אחד הסעיפים הראשונים הוא וויתורה של האישה על כתובתה, וחלוקת הרכוש כמוסכם. לכן, צריך לדאוג שסעיף כזה יהיה בהסכם.
שאלה: חופה פרטית: אני ובת זוגתי לפני חתונה ומנסים לברר מה הצעד הבא שלנו לקראת החתונה. השאלה שלי היא מיהם הפוסקים רב קהילות שמתנגדים לטקס פרטי ומי בעד. מראש
תשובה: אסור להתחתן באופן שאיננו דרך הרבנות הראשית לישראל, משום שיש בכך תקלות רבות כפסולי חיתון או רבנים שאינם יודעים דיני קידושין, וגם פגיעה במרכז הרוח של מדינתנו היהודית
שאלה: הקדמת אזכרה לשבת: סבא שלי נפטר לפני 14 שנה ביא בחודש אב. השנה זה ביום ראשון, השאלה שלי היא האם אפשר להקדים ולקיים אזכרה בשבת בבוקר? מה הדעה הרווחת לגבי קיום אזכרות ביום שבת שנחשב ליום חג?
תשובה: אם יש בעיה אפשר לעשות אזכרה מוקדם יותר כלומר ביקור הקבר לימוד עלייה לתורה ואזכרת נשמות וכו. אבל חשוב לומר קדיש ואזכרה ביום הפטירה ממש. אין בעיה לעשות את הדברים הללו בשבת כיון שאין בהם משום פגיעה בכבוד השבת חוץ מביקור הקבר כמובן. דרך אגב, שבת זה לא חג. ברכה והצלחה. ירון דוראני.
שאלה: מעשר: הרב, פנו אלי בבקשה לתרום כסף לילדי רווחה, ואני מעוניינת לתרום מכספי המעשר. רציתי לשאול האם יש אפשרות לתרום עכשיו את הכסף (המעשר), שעדיין לא קיבלתי, אך אמורה לקבל בסוף החודש? כך שאתרום את המעשר מהמשכורת הבאה עכשיו במקום אחרי שאקבל את המשכורת.
תשובה: עייני תשובה בנושא
שאלה: תפילת הבעל על אשתו המעוברת: תפילת הבעל לאשתו בהריון. יש 4 סוגים. לכל חודשי הריונה, בחודש שלישי, מהגיעה לשביעי ומהגיעה לתשיעי. את התפילה לכל חודשי הריונה אומר כל החודשים.1. האם תפילה של חודש שלישי אומרים גם בחודש רביעי והלאה (עד שביעי) או רק שייכת לחודש שלישי?2. האם תפילה לחודש שביעי שם מצויין "מהגיעה לחודש שביעי" אומרים גם בחודש שמיני?
תשובה: אני לא יודע לאלו תפילות אתה מתכוון. צריך לבדוק אצל מי שקבע את התפילות הללו. יש עוד הרבה תפילות למעוברות. עיין בקישורים:
שאלה: ט  באב שאלה דחופה: מי שעולה ביום ט באב לבית עלמין האם לקרוא תהילים אם כן איזה תהילים ואם לא איזה תפיליה אחרת לקרוא?
תשובה: מצד אחד יש עניין ללכת לקברות בתשעה באב, מצד שני התנועה בחום היום בצום עלולה להקשות על האנשים וכמו כן לא מומלץ לעלות לקבר כיון שלא קוראים תהילים בתשעה באב, ויש מקילים בזה לאחר חצות היום. לכן עדיף לדחות למחרת, יום שני י"א באב. אם כן תעלו לקבר אפשל לומר את תפילות האזכרה בלי פרקי תהלים. ובלי לימוד משניות שאותם תשלימו למחרת. עיין
שאלה: למה יש עונשים למצוות? למה לעשות אם לא מבינים?: למה אי אפשר לעשות את המצוות מבחירה אישית בלי איום בעונשים כמו סקילה למחללי שבת גהנום וכו. 2 מה הטעם לעשות מצוות שלא מבינים או מתחברים אליהם? אני כבר מכיר את התשובה של "אחרי המעשים נמשכים הלבבות" וכל זה,אשמח לתשובה שונה אם יש כזו.
תשובה: לק י לך! דבר ראשון, אני ממש מבין את השאלה שלך, אולי גם את מה שעומד מאחורי השאלה וגם ממש יכול להזדהות איתה. זה אף פעם לא קל לעשות מצווה שיש ברקע עונש. כולנו רוצים לעשות דברים מתוך בחירה, מתוך חיבור, אז למה יש עונש? כביכול,למה יש איום? אני חושב שזו דרך הסתכלות מסויימת. יש גם מסתכלות נוספת שאנחנו צריכים להכיר. האדם לא תמיד מצליח להשתלט על עצמו, על הדחפים שלו. לפעמים, צריך משהו שישאיר אותו מסגרת, לפעמים צריך משהו שיזכיר לו שלא הוא קובע. העונש לא נועד כדי לאיים, אלא כדי להשאיר אותו במסלול כשקשה לו. זה נועד להזכיר קובע את הכללים פה בעולם כי אם הבורא. אז למה העונש כזה קשה? כי לפעמים הגבולות נורא לא ברורים, לפעמים קשה לנו להשתלט על עצמנו ואז יש את הצד הנמוך שבנו, הצד של היראה, שאנו עובדים עליו וזה נעשה על ידי עונש, כפי שקראת לזה. אך, נזכור שזה לא עונש אלא תמרור אזהרה כפי גודל האזהרה כן גודל התמרור והגדול שצריך לשים. התשובה הראשונה הזו היא פתח לתשובה לשאלה השניה. למה עושים מצוות שלא מבינים את טעמם? קל מאוד לעשות משהו שמבינים. כל כך קל שלפעמים לא עושים את המצווה בגלל המצווה, אלא מצד ההיגיון. המבחן הוא לפעמים לא רק בפרט הנקודתי אלא גם במכלול. כשעושים מצוות שחלקם מבינים וחלקם לא מראים שפועלים מאמונה. מראים שאנו עושים את זה כי ה  ציווה ולא משום סיבה אחרת. זה גם כן טעם, שהוא אולי הטעם, בה א הידיעה. העניין החשוב פה הוא האמונה. זו תשובה במילה על שתי השאלות, אך זה מובן רק אחרי ההסבר הקצר הזה. הסבר שאפשר להרחיב, אם צריך. הרבה הצלחה, נתנאל Netanelweil gmail.com
שאלה: נפילה:, הייתה לי לצערי לאחרונה נפילה באינטרנט. כיצד ניתן לתקן זאת (חוץ מחסימת אתרים)? לרב
תשובה: ב"ה, ללמוד מוסר, ללמוד תורה. להכנס רק לצורך מוגדר ולא שוטטות ברשת. דני ארגמן
שאלה: קניית דבר חדש בתשעת הימים: ברצוני לדעת האם מותר לקנות מתנה בתשעת הימים אם אני נמצאת באזור קניות ולא הלכתי במיוחד לשם כך. (לא יהיה לי זמן אחר לקניית המתנה). המתנה תינתן לאחר תשעת הימים. אשמח לתשובה.
תשובה: ום וברכה אפשר לקנות ולא לתת עד אחרי תשעת הימים.
שאלה: שאלה חשובה בעניין טבילה לפני עליה להר הבית: כבוד הרב, בתור אדם שעולה להר הבית אני מקפיד על הטהרה וטובל לפני כל עליה מפני חשש. השאלה היא ביחס לטבילה בתשעה באב. בע"ה לא יהיה מקרה שבו אצטרך בודאות לטבול, אבל אם יהיה חלילה, האם מותר לטבול ביום הצום? והשלב השני, האם יש צורך בטבילה אחרי הוצאת טיפות של נוזל טרום שפיכה? האם יש הבדל הלכתי? כבוד הרב.
תשובה: א. כדי לעלות להר הבית מותר לטבול בתשעה באב, ולהזכיר כי כהן גדול היה טובל ביום הכיפורים, וכנראה כל מי שהגיע להר הבית אפילו ביום הכיפורם. ב. אני לא מכיר התייחסות שונה בהלכה לנוזל הטרום שפיכתי, אם כי יש היגיון שיהיה הבדל כזה.